הדיוויזיה ה-14 ההודית (צבא הודו הבריטית)

הדיוויזיה ה-14 ההודית הייתה דיוויזיה של צבא הודו הבריטית שנבנתה במהלך מלחמת העולם הראשונה ונלחמה במערכה במסופוטמיה. הקמת הדיוויזיה הייתה חלק מהמאמץ לחזק את הצבא הבריטי אחרי הכישלון במצור על כות. הדיוויזיה השתתפה בניצחונות הבריטים על הצבא העות'מאני בשנים 1917–1918 ופורקה לאחר סיום המלחמה.

 רקע 
בספטמבר 1914, זמן קצר לאחר פרוץ מלחמת העולם הראשונה, פלשה בריטניה למסופוטמיה באזור שאט אל ערב וחייליה החלו להתקדם מערבה במגמה להשתלט על דרום מזרח מסופוטמיה כדי להגן על מקורות הנפט בפרס ועל נתיב הובלת הנפט במפרץ הפרסי.

כדי לסייע לבריטניה הצטרף למערכה חיל המשלוח ההודי שהורכב ברובו מחיילים של צבא הודו הבריטית. כוחות משנה של חיל משלוח זה נשלחו אל כל זירות הלחימה בהן נלחמו מדינות ההסכמה מול מעצמות המרכז. הכוח הגדול ביותר של חיל המשלוח היה כוח D שנשלח למסופטמיה. תהליך בניית כוח D נמשך תקופה ארוכה והגיע לשיאו ב-1916 כשלוטננט גנרל פרדריק סטנלי מוד הוביל מהלך לתגבור משמעותי של הכוח הבריטי לקראת חידוש המערכה על בגדאד. במהלך תקופה זו נבנו או הועברו לזירה זו 8 דיוויזיות כשהדיוויזיה ה-14 הייתה אחת מהן.

 ההיסטוריה של הדיוויזיה 
הדיוויזיה ה-14 הוקמה במאי 1916 במסופוטמיה והיא כללה בעיקר חיילים מהמחוזות השונים של הודו ובנוסף יחידות קטנות של חיילים אנגלים. לאחר התארגנותה יצאה הדיוויזיה מבצרה בדצמבר 1916 והתקדמה מערבה. בתקופת מערכה זו השתתפה הדיוויזיה בקרבות הבאים:
 פברואר 1917: קרב כות השני
 מרץ 1917: כיבוש בגדאד
 אפריל 1917: קרב הר המרין  כחלק מקרב סאמארה
 אוקטובר 1917: קרב הר המרין השני
 דצמבר 1917: קרב הר המרין השלישי

לאחר כיבוש בגדאד נשארה אחת מהבריגדות של הדיוויזיה כחיל משמר בעיר. הדיוויזיה נשארה במסופטמיה עד לאחר החתימה על הפסקת האש של מודרוס באוקטובר 1918 ופורקה בפברואר 1919.

 יחידות הדיוויזיה 
+יחידהמפקדיחידות משנההערותהבריגדה ההודית ה-35 • בריגדיר גנרל רייס (G.B.H. Rice)• בריגדיר גנרל תומסון (W.M. Thomson)• לוטננט קולונל ג'ורג' מורטימור מוריס • בטליון 1/5 של רגימנט "באפס" (מזרח קנט) • רגימנט הרגלים ה-37 "דוגראס" • הרגימנט ה-97 "דקאן" • הרגימנט ה-102 של "הנסיך מוויילס" • הבטליון השני של הרגימנט ה-4 "גורקה הבריגדה הגיעה במאי 1916 לדיוויזיה ה-14 מהדיוויזיה השביעית "מירוט"הבריגדה ההודית ה-36 בריגדיר גנרל וולטון (L.B. Walton)• בטליון 1/4 של הרגימנט המלכותי "המפשייר" • הרגימנט ה-26 "פונג'אב" • הרגימנט ה-62 "פונג'אב" • הרגימנט ה-82 "פונג'אב" ביוני 1918 עזבה הבריגדה את הדיוויזיה ה-14 ונשארה כחיל משמר בבגדאד. לאחר עזיבתה תוגברה הבריגדה במספר רגימנטים נוספים.הבריגדה ההודית ה-37 • לוטננט קולונל גונינג (O. Gunning)לוטננט קולונל סטיוארט (F.T. Stewart)בריגדיר גנרל פאולר (F.J. Fowler)בריגדיר גנרל קריי (O.W. Carey)בריגדיר גנרל מקלכלן (T.R. Maclachlan)• הבטליון הראשון של רגימנט "גורקה" השני של המלך אדוארד השביעי• הרגימנט ה-36 "סיקים" • הרגימנט ה-64 "החלוצים" • בטליון 1/4 של רגימנט "דבונשייר" • הרגימנט ה-45 "הסיקים של רטריי" • הבטליון השני של רגימנט "נורפוק" המלכותי • הבטליון השני של רגימנט הרובאים ה-9 "גורקה" • הבטליון הראשון של הרגימנט ה-67 "פונג'אב • הרגימנט ה-81 "פונג'אב" • פלוגת המקלעים ה-185הבריגדה ההודית ה-56 בריגדיר גנרל טידסוול (E.C. Tidswell)• בטליון 1/4 של הרגימנט של "סומרסט" • הבטליון הראשון של הרגימנט ה-42 "דיאולי" • רגימנט הרגלים ה-95 "ראסל" • הרגימנט ה-104 "וולסלי" • יחידת הרמחים "פאטיאלה" מבריגדת הפרשים ה-15 • פלוגת מכונות היריה ה-2הבריגדה ה-56 הצטרפה לדיוויזיה ה-14 באוגוסט 1918 כשהיא מחליפה את הבריגדה ההודית ה-36 שנשארה כחיל משמר בבגדאד.הארטילריה הדיוויזיונית• הבריגדה ה-13 מארטילריה השדה המלכותית • סוללה C מיחידת הארטילריה הכבדה ה-69

 לקריאה נוספת 







 קישורים חיצוניים 
 הדיוויזיה ה-14 ההודית, באתר wartimememoriesproject.com
 הדיוויזיה ה-14 ההודית, באתר longlongtrail
 הדיוויזיה ה-14 ההודית, באתר military.wikia

 הערות שוליים 

קטגוריה:יחידות בצבא הודו הבריטית